दिनै फुंनिफ्राय मा मा जालांखो फिद - फिद गोजावफैदों,- जेनबा जाखां लांनाय जाथायफोरा फुवा - फुवा उखुन्दै गनाय खेरासिन बाथिनि अराव रादाबनि हेड लाइनसो फरायदों - माहाजोननि लोगोसे सख्लʼ - बख्लʼ फालोसे सेंग्रा लोगोफोर संक्रान्तिनि आलासि हाबफैनाय.....खारग्लुं खारसि साहा - पानि,काप,बेदर,गिलास जगायनाय.... बेदर हारा गारनो प्लेट होफैयियाव सेंग्रा आलासिफोरनि मोखाङावनो दाद्रि होख्रां होख्रां रायजानाय.... गाबोन बैसागुनि आलासि जाथाव - थाव बिलोगो सन्थलिखौ नवाव थांनो लोगो लाहैनाय...नांला बंसा गोदै गोबाब बाथ्रा गोजाव फैदों हांगारिनियाव ।बिलोगो सन्थलिखौ गोसो खांनायनि लोगो लोगो गोजोन मोनखाङो ।